Altertavlen Foto: Nils Jepsen  
Mariafiguren Foto: Nils Jepsen 
**Skivholme kirke** er en romansk kirke som ligger i Skivholme på Jylland. Koret og skipet ble opprinnelig oppført i travertin og kampesten i tidsrommet 1050–1250 og har senere fått tilført tårn og våpenhus i munkesten.

Apsiden ble oppført i 1899 som erstatning for den opprinnelige. 

Kirken har endret utseende flere ganger. I 1859 slo lynet ned i kirken og store deler brant. Reparasjonen ble foretatt av arkitekt Christian Kiilsgaard i perioden 1861–62 og fikk etter hvert preg av en ombygning. Den opprinnelige arkitekturen ble radikalt forandret ved at det ble satt inn store støpejernsvinduer i gotikk og utenpå tårnets granittkvadre og tuff ble det lagt et nytt lag av rød munkesten.

Skivholme kirke hadde opprinnelig skiftertak, men dette ble erstattet med blytak i 2006. Kirkeklokken er fra 1613. 

Kirkens indre er dekorert med kalkmalerier fra begynnelsen av 1500–tallet, men det er også avdekket rester fra en tidligere periode.

Inventar
--------

Mater Dolorosa og Jesu fødsel fremstilt i overensstemmelse med den hellige Birgittas åbenbaring. Fra 1503. Foto: Hans A. Rosbach 
Fra nordkappen i koret. Bilde som viser våpenskjold. Midt i bildet Guds lam med korsfane; korsfanen står for Århus kapitel. Det andre er våpenskjold for biskop Niels Clausen Skade (1491–1520)
Mariafiguren med barnet stammer fra en tidligere sidealtertavle og er datert mellom 1250 og 1300. Målt fra undersiden av hodekronen er figuren 114 cm høy og den er uthult på baksiden. Hun sitter på en benk med ansiktet vendt forover og er iført fotsid kjole med et bredt belte rundt livet. I høyre hånd har hun holdt et scepter, dette er i nyere tid erstattet av en kule med et kors på. I venstre armkrok sitter Jesusbarnet iført en fotsid drakt og han holder en bok i venstre hånd. 

Store deler av Mariafiguren har blitt reparert i nyere tid; de største endringene ble foretatt på slutten av 1800-tallet. 

Figuren har opprinnelig vært malt og i en innberetning fra 1808 beskriver presten figuren og skriver; «klæderne himmelblå».

Døpefonten av granitt er fra tiden da kirken ble oppført og har hatt en omskiftelig tilværelse. I forbindelse med et kirkeettersyn i 1803 fremgår det at kirken ikke har noen døpefont og etter all sannsynlighet var fonten plassert ute på selve kirkegården. I 1832 omtales fonten igjen.

I begynnelsen av 1890-tallet ble døpefonten hugget om og endret utseende. Det ble hugget av tre tommer fra den øverste kanten på kummen, slik at denne nå er ca. 45 cm høy.

Dåpsfatet er av messing og er fra 1893, dåpskannen er fra 1874 og utført i tinn. Kirken har også en dåpskanne av porselen av nyere dato.

Altertavlen med krusifikset er tegnet og utført av Curt E. Frandsen og ble satt opp i kirken i 1986. 

Prekestolen og himmelen er utført i ek og er antakelig laget av landsbysnekkeren Morten fra Skovby i 1600-1605.

Kirken har en presterekketavle som er omdannet fra et epitafium fra 1676 over prost Jacob Bundesen Randers død 1676 og ektefellen Inger Christiansdatter. Den lokale snekkeren H. Wørtz omarbeidet epitafiet i 1890 ved å rense og bone det og C. Andersen malte fortegnelsen over alle prester som har tjent i Skivholme og Skovby etter reformasjonen. Selve innskriften ble forgylt i 1922. Presterekketavlen er hengt opp på sydveggen i tårnrommet. 

Kirkeskipet er en kopi av tremastskonnerten «Fulton» og kom til kirken i 1997. Den er bygget og gitt av Leo Holsting fra Aarhus. Under byggingen av skipet er det benyttet flere forskjellige trematerialer; ek, furu og mahogni samt epletre fra hagen som tilhører Skivholme prestegård. Under en luke bak byssa er det plassert en messingbeholder hvor skipspapirene blir oppbevart.

Skipet er 184 cm langt og har en høyde på 94 cm.

Skivholme kirke har to orgeler, det ene står i tårnrommet. Det ble bygget av A.C. Zachariassen fra Århus i 1924 og har en fasade tegnet av Erik Jensen.

Kirkens nyeste orgel er fra 1978 og er bygget av Gunnar Fabricius Husted med fasade tegnet av Arne Karlsen. Orgelet har syv stemmer, en manual og pedal.

Kalkmaleriene
-------------

Skivholme kirke har kalkmalerier fra minst tre perioder; 1100-1200-tallet, fra siste del av 1400-tallet og fra 1503.
De ble avdekket og restaurert første gang av Julius Magnus-Petersen i 1896–99 etter initiativ av Nationalmuseet.

De eldste kalkmaleriene er på nordveggen i koret og på overveggen i skipets østfag, de som er fra 1400-tallet befinner seg i skipets østfag. Maleriene fra 1503 finner man i alle hvelv og i tårnrommet.

Galleri
-------

* Døpefonten Foto: Nils JepsenDøpefonten Foto: Nils Jepsen
* Prekestolen Foto: Hans A. RosbachPrekestolen Foto: Hans A. Rosbach
* Presterekketavlen Foto: Nils JepsenPresterekketavlen Foto: Nils Jepsen
* Modell av skonnerten «Fulton» Foto: Erik ChristensenModell av skonnerten «Fulton» Foto: Erik Christensen

Kilder
------

* Bok lagt ut i kirken; Danmarks kirker – Århus amt

| * v
* d
* r
Kirkearkitektur |
| --- |
| Kirkebygningen | 
* Apside
* Arkade
* Galleri
* Kapittelhus
* Kirkeskip
* Klerestorium
* Kor
* Krypt
* Kryss
* Midtskip
* Narthex
* Oktogon
* Omgang
* Sakristi
* Sideskip
* Skrudhus
* Transept
* Travé
* Triforium
* Våpenhus

 |  |
| Monumenttyper | 
* Arbeidskirke
* Basilika
* Dåpskapell
* Kapell
* Katedral
* Kirke
* Kloster
* Korskirke
* Hallkirke
* Langkirke
* Sentralkirke
* Småkirke

 |
| Bygningsdetaljer | 
* Arkivolt
* Bue
* Hvelv
* Kapitél
* Kuppel
* Portal
* Rotunde
* Strebebue
* Stuke
* Støpul
* Søyle
* Takstol
* Takrytter
* Tårn

 |
| Dekorasjon | 
* Freskomaleri
* Glassmaleri
* Ikon
* Innvielseskors
* Kalkmaleri
* Kors
* Krusifiks
* Rosemaling
* Rosevindu
* Skulptur
* Tympanon
* Vannkaster

 |
| Inventar | 
* Alter
* Alterfrontal
* Alterskap
* Altertavle
* Baldakin
* Ciborium
* Døpefat
* Døpefont
* Epitafium
* Ikonostasis
* Kirkeorgel
* Korstol
* Misericordia
* Prekestol
* Sakrarium
* Sedilia
* Tabernakel
* Triptyk
* Votivskip

 |
| Perioder | 
* Tidlig kristen
* Bysantinsk
* Romansk
* Gotikk
* Renessanse
* Barokk
* Rokokko
* Klassisisme
* Historisme
* Nygotikk
* Dragestil
* Sveitserstil
* Jugendstil
* Funksjonalisme
* Modernisme
* Postmodernisme

 |
| Kirker i Norge | 
* Liste over kirker
* Katolske klostre
* Korskirker
* Middelalderkirker i stein (liste)
* Oktogonale kirker
* Stavkirke (liste)

 |


|  |  |
| --- | --- |
| Oppslagsverk/autoritetsdata | Store Danske Encyklopædi **·** GeoNames
 |

Portal: Danmark